[{"text_idx": "#000000", "text": "Elva Kohvikutepa\u0308eva esimeseks alustajaks oli Pillapalla Peotoa kohvik Kesk ta\u0308naval po\u0303lises Elva Aiandus- ja Mesindusseltsi pruunikas puumajas. Kella u\u0308heksa ajal oli veel hetk ho\u0303redust, kuid siis hakkas kohvik kiiresti ta\u0308ituma. Teenindajad palusid siseneda ta\u0308navalt, aga einestada maja aias. Tuul lo\u0303o\u0303tsus ja kiskus siit-sealt inventari lahti, kuid hetk hiljem oli ilmataat juba malbem ja lubas isegi pa\u0308ikeseviirgu. Varjualused aias hakkasid kiiresti ta\u0308ituma."}, {"text_idx": "#000001", "text": "Teenindajate seltskond oli ku\u0308mnekonna inimese ringis, teiste seas teenindas hoogsas tempos ka abivallavanem Marika Saar, keda majaperenaine Karmen kiiruse ja to\u0308o\u0308kuse eest kiitis."}, {"text_idx": "#000002", "text": "\u201eOleme klassikaline hommikuso\u0308o\u0308gikohvik. Pakume pannkooke, erinevates variatsioonides putrusid, mu\u0308slit, va\u0308rsked saiakesed. Meil on va\u0308rske kohv, latte, cappucino, ko\u0303ik variandid olemas,\u201c u\u0308tles Karmen, osutades kohvimasinale. \u201eOotame hommikuso\u0308o\u0308gile!\u201c"}, {"text_idx": "#000003", "text": "Lisaks tutvustas majaperenaine ma\u0308ngunurka ja u\u0308tles, et see on hea vo\u0303imalus meelde tuletada, kus Elvas saab vajadusel laste su\u0308nnipa\u0308evi pidada."}, {"text_idx": "#000004", "text": "Karmen ra\u0308a\u0308kis, et lisaks saab osta ka natuke ka\u0308sito\u0308o\u0308d, mis kohvikus va\u0308lja pandud. Ametlikult tegutseb Pillapalla Peotoa Kohvik kella u\u0308heni, kuid kui toitu ja inimesi ja\u0308tkub, siis kauem."}]